שגיאות פרמטריות בתבנית:מקורות   
פרמטרי חובה [ נושא ] חסרים 



**המכינה הקדם-צבאית אדרת** היא מכינה קדם-צבאית המוגדרת כ"בית מדרש ישראלי לחברה וסביבה". המכינה נוסדה בשנת תש"ס (2001) במושב אדרת שבעמק האלה.

המכינה הוקמה על ידי מספר תושבים צעירים מהרחבת המושב אשר ראו ברעיון הסביבתי חברתי ערך רב והמשך למגמה של התחדשות חברתית שהתרחשה בהרחבת המושב באמצעות החדרת "דם חדש" של משפחות צעירות ממקומות שונים בארץ והעולם.

בין מקימי המכינה נמנים: דני פרדקין(ראש המכינה הראשון,2001-2007), ד"ר שמריהו בן פזי (שעומד כיום בראש המכינה), גיל מסטיי (היה היו"ר הראשון של העמותה), איתן הוניג, איתמר ברטוב, אורי טישלר ואחרים.
אסף פרי, גם הוא תושב אדרת, שימש כראש מכינה משו ף עם שמריהו בן פזי עד שמת 2017.

בתחילת שנת הלימודים תשע"ח, עברה המכינה לקיבוץ רבדים, בשפלת החוף. בנוסף, נפתחה שלוחה של המכינה בכפר הנוער עיינות, הסמוך למושב בית עובד. 

כיום המכינה מפעילה שלוש שלוחות, כולן בתוך כפרי נוער, במטרה ליצור שותפות וקהילתיות עם קהילת כפרי הנוער. מלבד השלוחה בעיינות, קיימות השלוחה בכפר סילבר, והשלוחה בכפר הנוער בן שמן.

המכינה מקדישה זמן רב ללימוד בתכנים של "בית מדרש ישראלי", כגון תנ"ך, יהדות, ציונות, מזרחנות וכדומה, לצד עיסוק נרחב בחיי קבוצה וב"עבודת המידות" האישית והקבוצתית. זאת לצד עיסוק רחב בהכרת ארץ ישראל, פיתוח כושר גופני והכנה לצבא.

המכינה עוסקת רבות בפעילות קהילתית, והשלוחה בעיינות מאפשרת גם התנסות מעשית בפיתוח נושאי הקיימות הסביבתית. שיתוף הפעולה עם כפרי הנוער מאפשר לחניכי המכינה ולמדריכיה להכיר וליצור שותפות עם אוכלוסיית כפרי הנוער, שחלקם אף משתלבים במכינה עם תום לימודיהם.

למכינה הקדם-צבאית מגיעים מדי שנה כ-120 חניכים וחניכות, מסיימי כתה י"ב מכל רחבי ישראל, חילוניים ודתיים, שבחרו לדחות את גיוסם לצה"ל בשנה, על מנת להתחנך ברוח המכינה ללמוד, לעסוק בעשייה קהילתית וסביבתית, לטייל ולהכיר את הארץ, להתכונן לצבא ולחיות חיי קבוצה.

המכינה גם מפעילה תוכנית לשנה ב' ("מדרשה למעשה"), בה לומדים בוגרי שנה א' של המכינה ושל מוסדות אחרים, המעוניינים בלימוד מעמיק נוסף למשך חצי שנה.

מטרות המכינה
------------

**המכינה שמה לה למטרה לטפח מנהיגות ישראלית חדשה שמחה ומלאת תקווה. ליצור מקום העוסק בכנות בשאלה כיצד בונים חברה טובה יותר. מקום המחנך ללימוד על מנת לעשות.**
**\* למידה מעמיקה של הבעיות והאתגרים בפניהן ניצבת החברה הישראלית וחיפוש דרכים להתמודד עמן.**

* העמקת הזיקה לארץ ישראל, למורשת היהודית, לסביבה ולקהילה בה אנו חיים.
* הכשרת החניכים ועידודם **לשירות משמעותי ומיטבי בצה"ל** ובמסלולי הפיקוד והקצונה.
* חינוך למנהיגות מתוך רגישות חברתית וענווה, על ידי העצמת החניך ברמה האנושית, החברתית והרעיונית.
* עבודת המידות, בירור רעיוני, התנסות ואמונה ביכולת שלנו להיות אנשים טובים יותר, הלוקחים חלק בתיקון אדם, אומה ועולם.

הלימודים במכינה משלבים עיסוק בנושאים המכשירים את החניכים לחיים במדינת ישראל, עם דגש על הכשרה לצבא בפרט, לבין נושאים שמטרתם לעזור לכל חניך לעצב זהות אישית בדגש על זהות ציונית.
דוגמאות לשיעורים קיימים במכינה: אוטוביוגרפיה ישראלית, פילוסופיה פוליטית, יהדות, מוסר בתנ"ך, צבא ומוסר, חברה וסביבה (אקולוגיה), קולנוע ופילוסופיה, תרבות ישראלית, כלכלה וחברה.

בנוסף, למכינה קיימת תוכנית המשך, שנה ב', בה משתתפים, בדרך כלל, כ-20 חניכים, הנקראת "המדרשה למעשה" ומיועדת לחניכים אשר ברצונם להעמיק בלימוד ובעשייה למשך כחצי שנה נוספת עד לגיוסם לצבא.

קישורים חיצוניים
----------------

* אתר האינטרנט הרשמי של מכינה קדם-צבאית אדרת
* מכינה קדם-צבאית אדרת, סרטונים בערוץ היוטיוב

הערות שוליים
------------

1. ↑  מכינה קדם צבאית - אדרת (ע"ר) - מספר תאגיד 580378362. *עמותות*

| מכינות קדם-צבאיות |
| --- |
| 

|  |  |
| --- | --- |
| **מכינת קדם צבאיות דתיות**: אבנר עכו • אור מאופיר • אלישע • אמי"ת ראש פינה • ארזי הלבנון •  בית יתיר • בית שאן • בני דוד • חוסן • חמדת יהודה • ימין אורד • כרמי חיל • לוד • מגן שאול • משכיות • עטרת ירושלים • עצם • צהלי • קריית מלאכי • קשת יהודה • שובו אחים • תמיר

---

**מכינות קדם-צבאיות חילוניות**: אחד משלנו • בינ"ה • בני ציון • גל • גליל עליון • הירושלמית • הנגב • יפתח • כרם אל • מיצר • מלח הארץ • מנשרים קלו (מעגן מיכאל) • נחשון • ערבה • רבין • שחר (מקווה ישראל) • תבור • תל"ם (יפו)

---

**מכינות קדם-צבאיות מעורבות**: אדרת • בית ישראל • העמ"ק • חנתון • עין פרת • עמיחי • רקיע

---

**מכינות קדם-צבאיות חצי שנתיות**: דרך ארץ • שחר • ארז |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311503905171

 |